Østjyllands Politi leder efter en mand, der søndag påkørte sin ekskæreste og frihedsberøvede en mand.

Østjyllands Politi udsender søndag aften en efterlysning af en 29-årig mand.

Manden har angiveligt kørt sin ekskæreste ned i det centrale Aarhus, inden han senere søndag frihedsberøvede en 29-årig mand.

- Den kvindelige ekskæreste er tidligere på dagen behandlet på skadestuen. Den frihedsberøvede 29-årige mand har efterfølgende først på aftenen selv henvendt sig på skadestuen og er udskrevet efter endt behandling, lyder det i en pressemeddelelse.

Marianne Morgen, pressekoordinator ved Østjyllands Politi, fortæller, at den efterlyste mand frihedsberøvede den 29-årige mand fra søndag formiddag til først på aftenen.